Budapest Főváros VIII. kerület Helyi Választási Bizottság a 215/2014. (X.02.) sz. határozatával 5 igen 3 nem szavazattal a következő határozatot hozta:

**Budapest Főváros VIII. kerület Helyi Választási Bizottság a beadványozónak 2014. szeptember 29-én kelt balnyolc.blogspot.hu internetes oldalon megjelent írás miatt benyújtott kifogását érdemi vizsgálat nélkül elutasítja.**

A választási bizottság elsőfokú határozata ellen a központi névjegyzékben szereplő választópolgár, jelölt, jelölő szervezet, továbbá az ügyben érintett természetes és jogi személy, jogi személyiség nélküli szervezet a Fővárosi Választási Bizottságnak címzett fellebbezést nyújthat be a határozat ellen, jogszabálysértésre hivatkozással, illetve a mérlegelési jogkörben hozott határozattal szemben a meghozataltól számított három napon belül személyesen, levélben, telefaxon vagy elektronikus levélben a Budapest VIII. kerület Helyi Választási Bizottságnál (1082 Budapest VIII. kerület, Baross u. 63-67., fax: 459-2215, email: valasztas@jozsefvaros.hu) úgy, hogy az legkésőbb 2014. október 5. napján (vasárnap) 16.00 óráig megérkezzen. A fellebbezésnek tartalmaznia kell a kérelem Ve. 223. § (3) bekezdése szerinti alapját, a benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét, a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba-vételi számát. A fellebbezés tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét. A fellebbezésben új tények és bizonyítékok is felhozhatók.

**I n d o k o l á s**

**I.**

Körmendi Gábor Attila (lakcíme: ……………………………………...) jó hírnév megsértése miatt kifogást nyújtott be az alábbiak miatt:

2014. 09.27-én arról értesült, hogy az interneten a balnyolc.blogspot.hu honlapon ismeretlenek alaptalan, rágalmazó írást tettek közzé róla, illetve több másik képviselőjelöltről. Az ügyben még aznap bejelentést tett a Rendőrségen és kérte a cikk szerzőjének kilétét kideríteni, továbbá a honlap üzemeltetőjének megkeresését is. A róla közzétett írás – véleménye szerint – egyértelműen valótlanságokat állít, ezzel megsérti a választási eljárásról szóló 2013. évi XXXVI. törvény rendelkezéseiben leírtakat, a közölt írás alkalmas a jó hírnév megsértésére.

Kérte a Választási Bizottságot, hogy a kifogásnak adjon helyt és állapítsa meg a jogszabálysértés tényét és a jogszabálysértőt tiltsa el a további jogszabálysértéstől, valamint indokolt esetben döntsön bírság kiszabásáról is. Beadványozónak nem állt módjába a médiatartalom szolgáltató székhelyét és lakóhelyét megállapítani, így a tartalom témája szerinti illetékes VIII. kerületi Helyi Választási Bizottsághoz nyújtotta be kifogását. Beadványozó a beadványhoz csatolta a rendőrségi bejelentés egy másolati példányát, valamint a jogszabálysértés bizonyítékaként a blogról kinyomtatott oldalakat.

**II.**

Budapest Főváros VIII. kerület Helyi Választási Bizottság megállapítja, hogy a választási eljárásról szóló 2013. évi XXXVI. törvény (a továbbiakban: Ve.) 212. § (2) bekezdése b) pontja rögzíti a kifogás kötelező tartalmi elemeit, mely szerint a kifogásnak tartalmaznia kell többek között a jogszabálysértés megjelölését.

A Ve. 208. §-a szerint kifogást a választásra irányadó jogszabály, illetve a választás és a választási eljárás alapelveinek megsértésére hivatkozással nyújtható be.

A Ve. 215. §-a szerint a kifogást érdemi vizsgálat nélkül el kell utasítani, ha nem tartalmazza a 212. § (2) bekezdésében foglaltakat.

Budapest Főváros VIII. kerület Helyi Választási Bizottság a kifogás formai vizsgálata alapján megállapítja, hogy az nem tartalmazza a Ve. 208. § és 212. § (2) szerinti előírásokat, hogy a kifogásolt tényállásnál mely konkrét jogszabályi rendelkezések sérelmére került sor.

Fent rögzített indokok alapján Budapest Főváros VIII. kerület Helyi Választási Bizottság megállapítja, hogy a kifogás érdemi vizsgálatra nem alkalmas.

Budapest Főváros VIII. kerület Helyi Választási Bizottság a Ve. 215. § c) pontja alapján - mely szerint a kifogást érdemi vizsgálat nélkül el kell utasítani, ha az nem tartalmazza a 212. § (2) bekezdésében foglaltakat – a rendelkező részben foglaltak szerint határozott.

Budapest Főváros VIII. kerület Helyi Választási Bizottság úgy ítélte meg, hogy a kifogásolt tényállás elbírálása a VIII. kerületi egyéni választókerületi választáshoz kapcsolódik a Ve. 307/P. § (1) bekezdés b) pontja alapján, így nem élt a Ve. 151. § és 213. §-a szerinti áttétel lehetőségével.

**III.**

A HVB hatásköre és határozata a Ve. 10. §-ában, 14. § (2) bekezdés c) pontjában, 44. § (1) és (2) bekezdésében, 45. § (1) és (2) bekezdésében, 46. §-ában, 208-209. §-ában, 212. §-ában, 214. §-ában, 215. §-ában, 212. §-ában, 215. §-ában, 220. §-ában,304. § c) pontjában, 307/P. § (1) bekezdés b) pontjában, a jogorvoslati lehetőségről szóló tájékoztatás pedig a Ve. 10. § (3) bekezdésében, 221. §-ában, a 223.-225. §-ában foglaltakon alapul.

Dr. Galambos Károly

a Helyi Választási Bizottság

elnöke